open-index/open-wikipedia-markdown huggingface dataset:
Α΄ Εθνική ποδοσφαίρου ανδρών 1973-1974

Η **Α' Εθνική 1973–74** ήταν το 15ο που διεξήχθη σε μορφή εθνικής κατηγορίας. Υπήρξε η τελευταία χρονιά που μετείχε στο πρωτάθλημα ομάδα από την Κύπρο, ενώ τη χρονιά αυτή καθιερώθηκε νέο σύστημα βαθμολογίας (2 βαθμοί η νίκη, 1 βαθμός η ισοπαλία και κανένας βαθμός η ήττα), αντικαθιστώντας το αντίστοιχο 3–2–1. Το πρωτάθλημα κέρδισε σχετικά άνετα ο Ολυμπιακός, χάνοντας όμως το αήττητο σερί που κατέχει μέχρι σήμερα με ρεκόρ 58 αγώνες χωρίς ήττα, έχοντας υποστεί τη μοναδική ήττα από τον ΠΑΟΚ στην Τούμπα με σκορ 1–0. Ο Ολυμπιακός ολοκλήρωσε το πρωτάθλημα έχοντας σκοράρει 102 γκολ, ρεκόρ που παραμένει μέχρι σήμερα, ενώ η νίκη του επί του Φωστήρα με 11-0 είναι η πιο ευρεία στην ιστορία του ελληνικού πρωταθλήματος.

## Πρωταθλητής
**[[ΠΑΕ Ολυμπιακός ΣΦΠ|Ολυμπιακός]]**
***Προπονητής**:  Λάκης Πετρόπουλος.
***Ποδοσφαιριστές**: (Σε παρένθεση συμμετοχές/τέρματα)
**Τερματοφύλακες: Κελεσίδης (24), Πουπάκης (11).
**Αμυντικοί: Αγγελής (32/1), Γκαϊτατζής (32/2), Γκλέζος (31), Κουρμπής (4), Κυράστας (2/1), Σιώκος (34/7), Συνετόπουλος (12). 
**Μέσοι: Βασιλόπουλος (1), Βιέρα (28/3), Γιούτσος (25/11), Δεληκάρης (31/9), Καραβίτης (6/1), Περσίδης (30/5).
**Επιθετικοί: Γαλάκος (9/1), Κρητικόπουλος (22/18), Λοσάντα (20/10), Παμπουλής (10/3), Π. Παπαδημητρίου (3/1), Σταυρόπουλος (16/4), Τριαντάφυλλος (32/23).

## Συμμετέχοντες

## Βαθμολογία

 

## Αποτελέσματα

* Ο Ολυμπιακός συμπλήρωσε 58 σερί αγώνες αήττητος (ρεκόρ) . Έχασε στην 3η αγωνιστική του πρωταθλήματος της περιόδου 1972-1973 από τον ΠΑΟΚ με 1-0 (σκόρερ ο Γιάννης Γούναρης) την 1η Οκτωβρίου 1972. Χρειάστηκε να περάσουν 16 μήνες, για να ξαναχάσει στο ίδιο γήπεδο, από τον ίδιο αντίπαλο, με το ίδιο σκορ (1-0, το γκολ ο Σαράφης), στις 21-4-1974 για την 28η αγωνιστική του πρωταθλήματος 1973-1974.
 
### Αγώνες μπαράζ λόγω ισοβαθμίας
*13η έως 15η θέση (όλοι οι αγώνες στο έγιναν στο Δημοτικό Στάδιο Αιγάλεω, ενώ υπολογίστηκαν και τα μεταξύ των ισοβαθμούντων ομάδων αποτελέσματα κατά τη διάρκεια του πρωταθλήματος):
:**[[Πανσερραϊκός (ποδόσφαιρο)|Πανσερραϊκός]] - [[Α.Σ. Ολυμπιακός Βόλου 1937 (ποδόσφαιρο)|Ολυμπιακός Βόλου]] 1–0**
:**[[ΑΠΟΕΛ (ποδόσφαιρο)|ΑΠΟΕΛ]] - [[Πανσερραϊκός (ποδόσφαιρο)|Πανσερραϊκός]] 5–1**
:**[[Α.Σ. Ολυμπιακός Βόλου 1937 (ποδόσφαιρο)|Ολυμπιακός Βόλου]] - [[ΑΠΟΕΛ (ποδόσφαιρο)|ΑΠΟΕΛ]] 2–1**
Παρά το γεγονός ότι ο Ολυμπιακός Βόλου αγωνιστικά υποβιβάστηκε, τελικά παρέμεινε στην κατηγορία λόγω της απόσυρσης του ΑΠΟΕΛ.

## Εισιτήρια

## Παραπομπές


## Πηγές
*RSSSF 1973-74

Κατηγορία:Α΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1973-1974
Αντώνιος Καραπατάς

Ο **Αντώνιος Καραπατάς** ήταν πολιτικός του αγώνα του 1821.

Η καταγωγή του ήταν από τα Φιλιατρά. Φυλακίστηκε στην Τρίπολη με άλλους προύχοντες. Έγινε πληρεξούσιος στις Εθνοσυνελεύσεις και βουλευτής.

## Πηγές
* 

Κατηγορία:Έλληνες πληρεξούσιοι
Κατηγορία:Βουλευτές Μεσσηνίας
Σεργκέι Μιρόνοφ

Ο **Σεγκέι Μιρόνοφ** (*Серге́й Миха́йлович Миро́нов*, 14 Φεβρουαρίου 1953) είναι Ρώσος πολιτικός και πρόεδρος του Ομοσπονδιακού Συμβουλίου της άνω βουλής του ρωσικού κοινοβουλίου. Θεωρείται σύμμαχος του νυν προέδρου και πρώην πρωθυπουργού της Ρωσίας, Βλαντίμιρ Πούτιν.

## Βιογραφία

Ο Σεργέι Μιρόνοφ γεννήθηκε 14 Φεβρουαρίου 1953, στην Αγία Πετρούπολη. Το 1970, σε ηλικία 17 χρονών, υπηρέτησε στα αερομεταφορμένα στρατεύματα του σοβιετικού στρατού. Αργότερο αποφοίτησε από το Ίδρυμα Μεταλλείας του Λένινγκραντ και εργάστηκε ως Μηχανικός-Γεωφυσικός. Μετά από μια σύντομη περίοδο που εργαζόταν ως επιχειρηματίας, μετά μπήκε στην πολιτική και το 1994 εκλέχθηκε βουλευτής της Νομοθετικής Συνέλευσης της Αγίας Πετρούπολης. Τον Ιούνιο του 2000, εκλέχθηκε ως Αντιπρόεδρος της Νομοθετικής Συνέλευσης της Αγίας Πετρούπολης και το 2001 εισήλθε στο Ομοσπονδιακό Συμβούλιο, εκπροσωπώντας την Αγία Πετρούπολη. Το Δεκέμβριο του 2001, εκλέχθηκε Πρόεδρος του Ομοσπονδιακού Συμβουλίου. Από το Φεβρουάριο του 2003, ο Μιρόνοφ ήταν Πρόεδρος του Ομοσπονδιακού Συμβουλίου και της Διακοινοβουλευτικής Συνέλευσης κράτων-μέλων της Κοινοπολιτείας Ανεξαρτήτων Κρατών.

## Βλαντίμιρ Πούτιν

Ο Σεργκέι Μιρόνοφ θεωρείται σύμμαχος του νυν πρωθυπουργού της Ρωσίας, Βλαντίμιρ Πούτιν. Ο Σεργκέι Μιρόνοφ ήταν υποψήφιος στις προεδρικές εκλογές του 2004, δεν θεωρήθηκε όμως ως σοβαρή υποψηφιότητα και ο ίδιος είχε πει ότι "Όλοι θέλουμε ο επόμενος Πρόεδρος της Ρωσίας να γίνει ο Βλαντίμιρ Πούτιν". Στις εκλογές έλαβε το 1% των ψήφων.

## Δίκαιη Ρωσία
Τον Οκτώβριο του 2006, έγινε ο Πρόεδρος του κόμματος Δίκαιη Ρωσία, που ήταν συγχώνευση των κομμάτων RODINA και του Κόμματος Συνταξιούχων Ρωσίας. Αυτό τον καθιστά έναν ηγέτη της αντιπολίτευσης, πίσω από το Κομμουνιστικό Κόμμα της Ρωσικής Ομοσπονδίας.

## Απόψεις και σκάνδαλα
Ο Σεργκέι Μιρόνοφ είχε προτείνει πολλές φορές ο Πρόεδρος να μπορεί να εκλεγεί για 3 θητείες 5 ή 7 ετών η καθεμία. Το 2007, ο Μπορίς Γκριζλόφ, ηγέτης του αντίπαλου κόμματος "Ενωμένη Ρωσία" είπε ότι η αλλαγή του Συντάγματος της Ρωσίας θα ήταν απαράδεκτη. Ο Σεργκέι Μιρόνοφ θεωρεί ότι ο σοσιαλισμός πρέπει να προσανατολίζεται, και πίεσε για τη δημιουργία ειδικών γεωργικών ανταλλαγών στις καταστατικές αγορές των γεωργικών προϊόντων και για κρατικές παρεμβάσεις για τη ρύθμιση των τιμών στα βασικά τρόφιμα.

## Προσωπική ζωή και μπλόκ

Ο Σεργκέι Μιρόνοφ είναι παντρευμένος με τη Λιουμπόφ Ιβανόβα. Έχει ένα γιο και μια κόρη. Στις 17 Ιανουαρίου του 2008, το μπλόκ του Σεργκέι Μιρόνοφ στο **LiveJournal** (η πιο δημοφιλές μπλόκ-πλατφόρμα στη Ρωσία) δήλωσε ότι είναι το προσωπικό μπλόκ του Σεργκέι Μιρόνοφ. Αυτό επιβεβαιώθηκε, αλλά από το 2009 το σάιτ περιέχει πληροφορίες που αφορούν τις προεδρικές και τις βουλευτικές εκλογές.

## Βραβεία

Το 2008 του απονεμήθηκε το Βραβείο για τις υπηρεσίες στην πατρική γη ΙΙ βαθμού, από τον τότε-πρόεδρο της Ρωσίας, Βλαντίμιρ Πούτιν.

## Δείτε επίσης
* Δίκαιη Ρωσία

Κατηγορία:Ρώσοι πολιτικοί
Κατάλογος χαρακτήρων του σύμπαντος της Disney

Παρακάτω αναφέρονται ήρωες της Disney οι οποίοι παρουσιάζονται στα περιοδικά Μίκυ Μάους, Ντόναλντ και Κλασικά:

## Μίκυ Σίτυ

## Λιμνούπολη

## Δάσος

Κατηγορία:Disney (χαρακτήρες)
Κατηγορία:Disney (χαρακτήρες κόμικς)
Κατηγορία:Κατάλογοι φανταστικών χαρακτήρων
Μπορίς Γκριζλόφ

Ο **Μπορίς Γκριζλόφ** (ρωσικά *Борис Грызлов*) είναι Ρώσος πολιτικός και νυν Πρόεδρος της Κρατικής Δούμας, της κάτω βουλής του ρωσικού κοινοβουλίου. Είναι ένας από τους ηγέτες του πολιτικού κόμματος Ενωμένη Ρωσία και σύμμαχος του νυν πρωθυπουργού της Ρωσίας, Βλαντίμιρ Πούτιν.

## Βιογραφία

Ο Μπορίς Γκριζλόφ γεννήθηκε στις 15 Δεκεμβρίου του 1950, στο Βλαδιβοστόκ, αλλά μεγάλωσε στον Λένινγκραντ. Αποφοίτησε από το Ηλεκτρικό Ίδρυμα Επικοινωνιών του Λένινγκραντ και το 1973 εργάστηκε ως μηχανικός ραδιοφώνου. Από το 1977 μέχρι το 1996 από απλός μηχανικός έγινε Διευθυντής Τμήματος στο εργοστάσιο *Элeктрoнприбoр* (Ελεκτρονπριμπόρ). Πριν το 1999, δεν ήταν δημόσιο πρόσωπο. Τον Οκτώβριο του 1999, έγινε επικεφαλής του υποκαταστήματος του κόμματος Ενωτικό Κόμμα της Ρωσίας στην Αγία Πετρούπολη και τον Δεκέμβριο του ίδιου χρόνου, έγινε βουλευτής στην Κρατική Δούμα ως βουλευτής του κόμματος "Ενωτικό Κόμμα της Ρωσίας". Τον Ιανουάριο του 2000 εξελέγη πρόεδρος της παράταξης του "Ενωτικού Κόμματος της Ρωσίας" στην Κρατική Δούμα.

## Πολιτική καριέρα
Τον Μάρτιο του 2001, διορίστηκε ως επικεφαλής της Αστυνομίας μετά έγινε Υπουργός Εσωτερικών. Σε αυτή την θέση ο Μπορίς Γκριζλόφ διακήρυξε ότι η καταπολέμηση της τρομοκρατίας και της διαφθοράς ήταν οι προτεραιότητες του. Είναι υπευθύνως για την περιβόητη έρευνα σχετικά με τους διεφθαρμένους αστυνομικούς. Οι πολιτικοί κριτικοί τον κατηγόρησαν ότι χρησιμοποίησε την έρευνα αυτή για να αποκτήσει μεγαλύτερη δημοτικότητα πριν από τις βουλευτικές εκλογές του 2003. Ο Μπορίς Γκριζλόφ είναι θερμός υποστηρικτής της πολιτικής του Κρεμλίνου στην Τσετσενία και έγινε σύμμαχος του Προέδρου της Ρωσίας. Τον Αύγουστο του 2001, ο Μπορίς Γκριζλόφ ισχυρίστηκε ότι πάνω από 100 βιομηχανικές επιχειρήσεις στην Αγία Πετρούπολη, συμπεριλαμβανομένης και της Εταιρίας Καυσίμων Πετρούπολης, τον κυριότερο φορέα λιανικής πώλησης στην Αγία Πετρούπολη, καθώς και τους 4 κυριότερους θαλάσσιους λιμένες στην βορειοδυτική Ρωσία, στην Αγία Πετρούπολη, στο Καλίνινγκραντ, στο Αρχάγγελσκ και στο Μούρμανσκ ότι ελέγχονται από την τρομοκρατική συμμορία Ταμπόβ. Το Μάιο του 2004, έστειλε μια ειδική ομάδα για να ερευνήσει τις καταγγελίες διαφθοράς στην αγορά βενζίνης στην Αγία Πετρούπολη. Ωστόσο η έρευνα δεν είχε σοβαρές επιπτώσεις.

## Ομιλητής της Κρατικής Δούμας
Μέσα σε ένα χρόνο επέστρεψε στην κομματική πολιτική και τον Νοέμβριο του 2002 έγινε επικεφαλής του κόμματος "Ενωμένη Ρωσία". Τον Δεκέμβριο του 2003, ο Μπορίς Γκριζλόφ εξελέγη ως Ομιλητής της Ρωσικής Δούμας. 

### Σκάνδαλα
Ως επικεφαλής της "Ενωμένης Ρωσίας" έχει συχνά κατηγορηθεί για αντίθετη πολιτική της γραφειοκρατίας και της αναποτελεσματικής κυβέρνησης και για σιωπηρή υποστήριξη του νυν πρωθυπουργού της Ρωσίας, Βλαντίμιρ Πούτιν. Το 2007, το κόμμα προχώρησε σε κάποιες παραχωρήσεις σε λαϊκά αιτήματα. Το 2007, είχε χαρακτηρίσει το κόμμα Ενωμένη Ρωσία ως συντηρητικό.

## Δείτε επίσης
* Ενωμένη Ρωσία

Κατηγορία:Ρώσοι πολιτικοί
Κόμμα Συνταξιούχων Ρωσίας

μικρογραφία|Συνέδριο του Κόμματος Συνταξιούχων Ρωσίας, 2012.
Το **Κόμμα Συνταξιούχων Ρωσίας** (ρωσ. *Российская партия пенсеонеров*) ήταν ένα ρωσικό πολιτικό κόμμα.

## Ιστορία

Το κόμμα ιδρύθηκε με το όνομα «Κόμμα Συνταξιούχων» το 1997. Στις 29 Νοεμβρίου 1997 ο Σεργκέι Ατροσσένκο εξελέγη ως ο πρώτος πρόεδρος του κόμματος. Στις 29 Μαΐου του 1998, το κόμμα εγγράφθηκε από το Υπουργείο Δικαιοσύνης της Ρωσίας. Στις βουλευτικές εκλογές του 1999, το κόμμα έλαβε το 1,95% των ψήφων. Την 1η Δεκεμβρίου του 2001, το κόμμα έλαβε το όνομα "Κόμμα Συνταξιούχων Ρωσίας" και με αυτό το όνομα εγγράφθηκε εκ νέου από το Υπουργείο Δικαιοσύνης της Ρωσίας. Κατά τις τελευταίες νομοθετικές εκλογές, στις 7 Δεκεμβρίου του 2003, η συμμαχία του κόμματος με το κόμμα "Ρωσική Κοινωνική Δικαιοσύνη" το 3,1% των ψήφων. Στις 31 Ιανουαρίου του 2004, ο πρόεδρος του κόμματος, Σεργκέι Ατροσσένκο, απολύθηκε από την θέση του λόγω των κακών υπηρεσιών που προσέφερε στο κόμμα. Στις 27 Μαρτίου του 2005, πρόεδρος του κόμματος έγινε ο Βαλέριι Γκαρτούνγκ.

## Αποτελέσματα

Στις βουλευτικές εκλογές του Μαγκαντάν, στις 22 Μαΐου 2005, έλαβε 20,7% των ψήφων. Στις βουλευτικές εκλογές του Τομσκ, στις 9 Οκτωβρίου του 2005, το κόμμα κέρδισε το 19,8% έναντι των 17,85% των ψήφων που έλαβε το Ενωτικό Κόμμα της Ρωσίας. Ωστόσο, ο Σεργκέι Αρτόσσενκο δεν αναγνώριζε τα συνέδρια, και κατάθεσε εναντίον του κόμματος στο δικαστήριο. Στις 26 Σεπτεμβρίου του 2005, το δικαστήριο κήρυξε την καταγραφή του Βαλέριι Γκαρτούνγκ. Αυτό έφερε το κόμμα να συμμετάσχει σε 5 περιφερειακές εκλογές. Στις 24 Νοεμβρίου το Επαρχιακό Δικαστήριο της Μόσχας επικύρωσε την απόφαση. Στις 17 Δεκεμβρίου του 2005, το κόμμα σε ένα έκτακτο συνέδριο, έκλεξε τα νέα του μέλη.

## Δίκαιη Ρωσία
Το Κόμμα Συνταξιούχων Ρωσίας και το κόμμα RODINA ενώθηκαν και στις 28 Οκτωβρίου του 2006 ίδρυσαν το νέο κόμμα, το «Δίκαιη Ρωσία».

## Δείτε επίσης
* Δίκαιη Ρωσία

Συνταξιουχων
Παναγιώτης Ματαράγκας

Ο **Παναγιώτης Ματαράγκας** (1834-1895) ήταν Έλληνας νομικός, διπλωμάτης, νομάρχης και ποιητής.

Υπηρέτησε σε διάφορες προξενικές θέσεις επί Βασιλέως Γεωργίου του Α΄ και αργότερα διετέλεσε νομάρχης Ζακύνθου. Ασχολήθηκε ιδιαίτερα με την ποίηση όπου και δημοσίευσε διάφορες ποιητικές συλλογές. θεωρείται από τους πρώτους Έλληνες μεταφραστές των ασμάτων από την «Κόλαση» του Δάντη.

## Πηγές
* Νεώτερον Εγκυκλοπαιδικόν Λεξικόν Ηλίου, τόμ. 13ος, σελ. 103.

Κατηγορία:Έλληνες νομικοί
Κατηγορία:Έλληνες διπλωμάτες
Κατηγορία:Νομάρχες Ζακύνθου
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες μεταφραστές
Καλτ ταινία

Η **καλτ ταινία** (αγγλικά: **cult movie**) είναι καλλιτεχνικό δημιούργημα του κινηματογράφου, με μεγάλο πυρήνα λάτρεων, και πρόχειρο σαν παραγωγή και σενάριο και καμιά φορά ίσης ποιότητας με το καθιερωμένο και συνηθισμένο θέαμα που αναπαριστά την εκάστοτε εποχή και την ιδεολογία της. Βεβαίως υπάρχει δυσκολία να καθοριστεί, υποκειμενικά, μία ταινία ως καλτ. Ο όρος χρησιμοποιήθηκε για πρώτη φορά στη δεκαετία του 1970, για να περιγράψει την περιρρέουσα κουλτούρα γύρω από τις underground ταινίες και τις Midnight ταινίες.

## Παραπομπές


Κατηγορία:Ορολογία φιλμ και βίντεο
Κατηγορία:Ποπ κουλτούρα
Πανελλήνιο πρωτάθλημα ποδοσφαίρου ανδρών 1949-1950

Το **Πανελλήνιο Πρωτάθλημα της περιόδου 1949-50** δεν διεξήχθη, λόγω αυξημένων υποχρεώσεων της εθνικής ομάδας για το Κύπελλο Φιλίας Ανατολικής Μεσογείου. Διεξήχθησαν μόνο τα πρωταθλήματα Ε.Π.Σ. Αθηνών, Ε.Π.Σ. Πειραιώς και Ε.Π.Σ. Μακεδονίας, στα οποία τερμάτισαν πρώτοι οι ΑΕΚ, Ολυμπιακός και ΠΑΟΚ αντίστοιχα.

## Πηγές
*Rsssf, πρωτάθλημα 1949-50

Κατηγορία:Εγχώρια ποδοσφαιρικά πρωταθλήματα 1949-1950
Κατηγορία:Πανελλήνιο πρωτάθλημα ποδοσφαίρου
Πανελλήνιο πρωτάθλημα ποδοσφαίρου ανδρών 1951-1952

Το **Πανελλήνιο Πρωτάθλημα 1951-52** δεν διεξήχθη, λόγω αυξημένων υποχρεώσεων της εθνικής ομάδας για να προκριθεί και να συμμετάσχει στους Ολυμπιακούς Αγώνες, στους Μεσογειακούς Αγώνες αλλά και για το Κύπελλο Φιλίας Ανατολικής Μεσογείου. Διεξήχθησαν μόνο τα πρωταθλήματα Αθηνών, Πειραιώς και Μακεδονίας, στα οποία τερμάτισαν πρώτοι οι Παναθηναϊκός, Ολυμπιακός και Ηρακλής αντίστοιχα.

## Προκριματική φάση
### Πρωτάθλημα ΕΠΣ Αθηνών

 Την κανονική περίοδο ο Παναθηναϊκός είχε 24 βαθμούς αλλά στην τελική βαθμολογία η ΕΠΣΑ πρόσθεσε τους τρεις βαθμούς της χωρίς αγώνα νίκης του στο μπαράζ με την ΑΕΚ.

### Πρωτάθλημα ΕΠΣ Πειραιώς

Αγώνας κατάταξης για την 3η θέση: **[[Α.Ε. Νίκαια|Α.Ε. Νίκαιας]]** - Ατρόμητος Πειραιώς: 5-3.
Αγώνας κατάταξης για την 5η θέση: **[[Α.Ο. Προοδευτική Νεολαία (ποδόσφαιρο)|Προοδευτική]]** - Πανελευσινιακός: 2-0.

### Πρωτάθλημα ΕΠΣ Μακεδονίας

## Τελική φάση
*Δεν διεξήχθη*

## Παραπομπές

## Πηγές
*Rsssf, πρωτάθλημα 1951-52

Κατηγορία:Εγχώρια ποδοσφαιρικά πρωταθλήματα 1951-1952
Κατηγορία:Πανελλήνιο πρωτάθλημα ποδοσφαίρου
Οικονόμος Παπατσώρης

Ο **Οικονόμος Παπατσώρης** ήταν πρωτεργάτης του αγώνα του 1821.

Έφτασε μέχρι τον βαθμό του στρατηγού. Εκείνος και οι γιοί του Αδάμ και Αναγνώστης πολέμησαν σε πολλές μάχες του 1821 μαζί με τους υπόλοιπους Ντρέδες.

Η καταγωγή του ήταν από το χωριό Σουλιμά της επαρχίας Αρκαδίας (Τριφυλλίας). Ήταν μέλος της Φιλικής Εταιρείας. Η οικογένειά του έκανε πολλά πριν την επανάσταση. Το σπίτι του υπήρξε κατηχητήριο της εταιρείας, ευνοούμενο από την οχυρωματική θέση που είχε το χωριό. 

Οι Παπατσωραίοι υπηρέτησαν καθ' όλο το διάστημα της πολιορκίας του Νεοκάστρου. Στην εισβολή του Δράμαλη βρέθηκαν στο Άργος, και στο Δερβενάκι μετά την πρώτη μάχη του Θεόδωρου Κολοκοτρώνη. 

## Παραπομπές


## Πηγές
* 

Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Αναγνώστης Παπατσώρης

Ο **Αναγνώστης Παπατσώρης** ήταν αγωνιστής και πολιτικός του αγώνα του 1821.

Γιος του Δημήτρη Παπατσώρη φιλικού οπλαρχηγού του 1821 

Γεννήθηκε στο Σουλιμά (σημερινό άνω δώριο) τριφυλλίας και μαζί με τον πατέρα του και τον μεγαλύτερο αδερφό του (Αδάμ) συμμετείχαν σε πολλές μάχες εναντίων Τούρκων και Τουρκαλβανών με σημαντικότερες τις πολιορκίες των φρουρίων της Κορώνης και της Μεθώνης 

Μετά την απελευθέρωση ο Αναγνώστης Παπατσώρης είχε καλές σχέσεις με το βασιλικό ζεύγος και κυρίως τον Όθωνα ο οποίος είχε φτάσει μέχρι το Σουλιμά και είχε φάει στο σπίτι του, ενώ αργότερα του απέδωσε τικες και στρατιωτικούς τίτλους για την υπηρεσία του στον αγώνα του 1821 

Ο Αναγνώστης Παπατσώρης δραστηριοποιήθηκε στην πολιτική όπου έλαβε το αξίωμα δημάρχου και περιφερειάρχη τριφυλλίας.

## Βιογραφία
Η καταγωγή του ήταν από το χωριό Σουλιμά της επαρχίας Αρκαδίας (Τριφυλλίας). Πατέρας του ήταν ο Οικονόμος Παπατσώρης. 

Χρημάτισε πολιτικός, πληρεξούσιος των Εθνοσυνελεύσεων και βουλευτής.

## Παραπομπές


## Πηγές
* 

Κατηγορία:Αγωνιστές του 1821
Κατηγορία:Έλληνες πληρεξούσιοι
Κατηγορία:Βουλευτές Αρκαδίας
Ιωάννης Τομαράς

Ο **Ιωάννης Τομαράς** ήταν πολιτικός του αγώνα του 1821.

Η καταγωγή του ήταν από την τότε επαρχία Αρκαδίας (Τριφυλλίας). Χρημάτισε πάντοτε πληρεξούσιος και βουλευτής. Φυλακίστηκε κι' αυτός μαζί με άλλους στην Τριπολιτσά.

## Πηγές
* 

Κατηγορία:Έλληνες πληρεξούσιοι
Κατηγορία:Βουλευτές Αρκαδίας
Αναστάσιος Κατσαρός

Ο **Αναστάσιος Κατσαρός** ήταν πολιτικός του αγώνα του 1821.
## Βιογραφία
Η καταγωγή του ήταν από την τότε επαρχία Αρκαδίας (Τριφυλλίας). Διέπρεψε ως πολιτικός, γερουσιαστής της Πελοποννήσου και πληρεξούσιος. Αιχμαλωτίστηκε από τους Άραβες μαζί με τον επίσκοπο Μεθώνης Γρηγόριο, και πέθανε εντός των φυλακών της Μεθώνης.

## Πηγές
* 

Κατηγορία:Έλληνες πληρεξούσιοι
Κατηγορία:Έλληνες γερουσιαστές
Αλέξιος Λουκόπουλος

Ο **Αλέξιος Λουκόπουλος** ήταν Έλληνας πολιτικός του αγώνα του 1821.

Η καταγωγή του ήταν από τα Φιλιατρά  και είχε πάει στη Ζάκυνθο. Το 1824 ήταν στο Νιόκαστρο (τη σημερινή Πύλο). Έλαβε μέρος ως πληρεξούσιος στις: Β' Εθνοσυνέλευση Άστρους, Γ' Εθνοσυνέλευση Τροιζήνας, Γ' Εθνοσυνέλευση Ερμιόνης  και αργότερα, μετά την άφιξη του Καποδίστρια έγινε ο πρώτος Γενικός Διευθυντής του Ταχυδρομείου (1828-1829) και αργότερα έφορος στο Εθνικό Νομισματοκοπείο στην Αίγινα.

## Η δαπάνη του Λουκόπουλου
Σύμφωνα με τα απομνημονεύματα του Φωτάκου, κατά την εισβολή του Δράμαλη, όταν οι Έλληνες ήταν συγκεντρωμένοι στο Άργος και περίμεναν την πτώση του Ναυπλίου για να το λαφυραγωγήσουν, η τότε κυβέρνηση έκανε ότι ήταν δυνατό για να στείλει στρατιώτες στα Μεγάλα Δερβένια. Οι Τριπολιτσιώτες Ρήγας και Σέκελης είχαν κάνει την αρχή και παρουσιάστηκαν με 600 στρατιώτες. Βρισκόταν εκεί και ο Μαυρομιχάλης με κάμποσους Μανιάτες και υποσχέθηκε και αυτός να βγει έξω με 2000 άντρες, αλλά έναντι πληρωμής. Ο Λουκόπουλος τότε πρόθυμος έβγαλε και έδωσε 1200 χρυσά νομίσματα, τα λεγόμενα Μαχμουτιέδες, αξίας έκαστον 25 γροσίων. Τα λεφτά τα πήραν οι Μανιάτες, δεν κράτησαν όμως την υπόσχεσή τους.

## Ο πρώτος Γενικός Διευθυντής στα Ταχυδρομεία
Τα Γενικά Ταχυδρομεία ιδρύθηκαν από την Ελληνική Πολιτεία με το ψήφισμα 6550 της 24ης Σεπτεμβρίου 1828 του κυβερνήτη Ιωάννη Καποδίστρια και ο Λουκόπουλος ήταν ο πρώτος Γενικός Διευθυντής τους από το 1828 μέχρι το 1829.

## Έφορος στο Νομισματοκοπείο
Στη συνέχεια έγινε έφορος στο Εθνικό Νομισματοκοπείο στην Αίγινα, αντικαθιστώντας τον Αλέξανδρο Κοντόσταβλο στις 7 Μαΐου 1830. Παρέλαβε από τον πρώτο έφορο στις 19 και 20 Μαΐου. Παρέμεινε στο Νομισματοκοπείο μέχρι τις 6 Μαϊου 1832 οπότε παρέδωσε τη διοίκηση στον Νικόλαο Λεβίδη.

## Πηγές
* 

## Αναφορές


Κατηγορία:Έλληνες ευεργέτες
Δημήτριος Σελέτος

Ο **Δημήτριος Σελέτος** ήταν Έλληνας αγωνιστής κατά την Επανάσταση του 1821.

## Βιογραφία
Η καταγωγή του ήταν από την τότε επαρχία Αρκαδίας (Τριφυλλίας). Έμαθε την πολεμική τέχνη όταν υπηρέτησε στα αγγλικά τάγματα των Επτανήσων. Επέστρεψε στην πατρίδα του όταν ξεκίνησε η επανάσταση και χρησίμευσε ως δάσκαλος στα στρατιωτικά. Πολέμησε στην πολιορκία του Νεοκάστρου. Ακολούθησε τον Κολοκοτρώνη και μετά τη μάχη του Δερβενακίου έμεινε πολεμώντας μέχρις ότου έπεσε το Ναύπλιο στα χέρια των Ελλήνων.

## Πηγές
* 

Κατηγορία:Αγωνιστές του 1821
Αναγνώστης Τσοχαντάρης

Ο **Αναγνώστης Τσοχαντάρης** ήταν αγωνιστής του αγώνα του 1821.
## Βιογραφία
Η καταγωγή του ήταν από την τότε επαρχία Αρκαδίας (Τριφυλλίας). Πριν από την επανάσταση υπηρέτησε στα Αγγλικά Τάγματα στη Ζάκυνθο. Επιστρέφοντας στην πατρίδα του διέδωσε τις γνώσεις του, υποδεικνύοντας στους συμπολεμιστές του πως να χειρίζονται τα όπλα, πως να τα γεμίζουν και τους δίδαξε πως να πολεμούν. Έπειτα έγινε καπετάνιος και υπηρέτησε μέχρι τέλους τον αγώνα.

## Αναφορές


Κατηγορία:Αγωνιστές του 1821
Αδελφοί Κυριακού

Οι αδελφοί **Κυριακού** ήταν αγωνιστές και πολιτικοί του αγώνα του 1821.

Πρόκειται για τους **Ιωάννη**, **Αθανάσιο** και **Κωνσταντίνο**. Η καταγωγή τους ήταν από την τότε επαρχία Αρκαδίας (Τριφυλλίας). Υπηρετήσαν στρατιώτες και σε διάφορες πολιτικές υπηρεσίες κατά του αγώνα. Πολέμησαν σε διάφορες μάχες.

## Πηγές
* 

Κατηγορία:Αγωνιστές του 1821
Κατηγορία:Ελληνικές οικογένειες
Βασίλ Κολάρωφ

Ο **Βασίλ Κολάρωφ** ήταν Βούλγαρος επαναστάτης και πολιτικός. Γεννήθηκε στη Σούμλα ή Σούμνα, (βουλγ. Σούμεν) στη (Βουλγαρία), στις 16 Ιουλίου του 1877. Μετά τις πρώτες σπουδές στη Βάρνα ακολούθησε το επάγγελμα του δασκάλου στη Νικόπολη. Στη συνέχεια μετέβη στη Γαλλία και στη Γενεύη όπου σπούδασε νομικά.

## Πολιτική δράση
Επιστρέφοντας ασχολήθηκε για λίγο ως δικηγόρος όπου από το 1897 προσχώρησε στο εργατικό σοσιαλδημοκρατικό κόμμα της Βουλγαρίας και το 1903 ίδρυσε την επαναστατική ομάδα του κόμματος. Την περίοδο 1913 – 1920 ήταν εκλεγμένο μέλος της Σοβράνιε (βουλγαρικής βουλής).
Από το 1919 ανέλαβε γενικός γραμματέας του κομμουνιστικού κόμματος της Βουλγαρίας που ιδρύθηκε το ίδιο έτος που αποτελούσε ουσιαστικά αναδιοργάνωση της ομάδας που είχε δημιουργήσει. Από το 1920 συμμετείχε των συνεδριάσεων της Κομιντέρν, όπου το 1922 εκλέχθηκε μέλος της εκτελεστικής επιτροπής αυτής και το 1926 γενικός γραμματέας της.

Το 1923 κατευθυνόμενος από τη Σοβιετική Ένωση μαζί με τον Γκεόργκι Δημητρόφ ηγήθηκαν επιχείρησης κομμουνιστικής εξέγερσης η οποία όμως απέτυχε. Μετά απ΄ αυτό κατάφερε και διέφυγε στη Μόσχα όπου και έλαβε σοβιετική υπηκοότητα και διάφορα διοικητικά αξιώματα.

Τον Σεπτέμβριο του 1945 επέστρεψε στη Βουλγαρία, κατά το χρόνο που τελούσε υπό σοβιετική κατοχή, και αφού ανέκτησε τη βουλγαρική υπηκοότητα εξελέγη  προσωρινός πρόεδρος της Δημοκρατίας, θέση που διατήρησε από τον Σεπτέμβριο του 1946 μέχρι τον Δεκέμβριο του 1947. Όμως τον Νοέμβριο του 1946 διόρισε πρωθυπουργό τον συναγωνιστή του Δημητρώφ. Από τον Δεκέμβριο του 1947 ονομάσθηκε υπουργός εξωτερικών και μετά τον θάνατο του Δημητρώφ, η Σοβράνιε εξέλεξε αυτόν πρωθυπουργό και υπουργό των εξωτερικών.  
Στις 6 Αυγούστου του 1949 παρέδωσε το υπουργείο των εξωτερικών στον Πομτόμοφ, περιοριζόμενος έτσι στη προεδρία της κυβέρνησης. Πέθανε λίγους μήνες αργότερα στις 23 Ιανουαρίου του 1950 στη Σόφια.

## Σημειώσεις
*Προς τιμή του η γενέτειρα πόλη Σούμεν μετονομάστηκε Κολάροφγκραντ ή Κολάροβγκροντ
*Διάδοχός του στη θέση του Πρωθυπουργού ανέλαβε ο Σερβένκοφ.

## Παραπομπές


## Πηγές
*"Νεώτερον Εγκυκλοπαιδικόν Λεξικόν Ηλίου" τομ.10ος, σελ.986
*"Μεγάλη Ελληνική Εγκυκλοπαίδεια"  τομ. Γ΄ (συμπλήρωμα), σελ.381.

## Εξωτερικοί σύνδεσμοι

Κατηγορία:Υπουργοί της Βουλγαρίας
Κατηγορία:Πρόεδροι της Βουλγαρίας
Κατηγορία:Βούλγαροι επαναστάτες
Κατηγορία:Βούλγαροι κομμουνιστές
Κατηγορία:Πρωθυπουργοί της Βουλγαρίας
Κατηγορία:Βούλγαροι εκπαιδευτικοί
Κατηγορία:Βούλγαροι νομικοί
Χριστόφορος Ζαχαριάδης

Ο **Χριστόφορος Ζαχαριάδης** ήταν αγωνιστής του Ελληνικής Επανάστασης από την Κυπαρισσία. Συμμετείχε στις πολεμικές επιχειρήσεις αρχικά στη Μολδοβλαχία και αργότερα στην Πελοπόννησο. Συνεργάστηκε στενά με την «Επιτροπή Ζακύνθου» και πολιτικά χαρακτηρίστηκε ως οπαδός της αγγλόφιλης παράταξης.

## Βιογραφία

Ο Χριστόφορος ή Χρίστος Ζαχαριάδης, καταγόταν από την Κυπαρισσία της Μεσσηνίας αλλά ανατράφηκε στη Ζάκυνθο. Αργότερα μετέβη για βιοποριστικούς λόγους στην Οδησσό της Ρωσικής Αυτοκρατορίας όπου εργάστηκε ως γραμματέας σε εμπορικό κατάστημα. Εκεί, μυήθηκε κατά το 1820 στη Φιλική Εταιρεία. Κατά την έναρξη της επανάστασης στις Παραδουνάβιες Ηγεμονίες, αποτέλεσε έναν από τους ιδρυτές του Ιερού Λόχου στη Φωξάνη και έπειτα διετέλεσε υπασπιστής στη χιλιαρχία του Γιαννάκη Κολοκοτρώνη. Στις 27 Μαΐου συμμετείχε σε μάχη εναντίον οθωμανικού ιππικού στη μονή Νοτσέτι, ενώ μετά την κατάπνιξη της επανάστασης στη Μολδοβλαχία, κατέφυγε μαζί με τους Γιαννάκη και Αποστόλη Κολοκοτρώνη, τον Ιωάννη Πέτα και άλλους αγωνιστές στην Πελοπόννησο, όπου έφτασαν τον Αύγουστο του 1821. Εκεί, συμμετείχε αρχικά στη μάχη της Γράνας και στην πολιορκία της Τριπολιτσάς, ενώ αργότερα έλαβε μέρος στις μάχες κατά την πολιορκία της Πάτρας.

Το 1825 ήταν ο κομιστής του υπομνήματος της «Επιτροπής Ζακύνθου», το οποίο υπέγραψαν οι Θεόδωρος Κολοκοτρώνης, Ανδρέας Ζαΐμης, Ανδρέας Μιαούλης, Κανέλλος Δεληγιάννης κ.ά. Με αυτό το έγγραφο, οι συγκεκριμένοι παράγοντες της επανάστασης ζητούσαν την αγγλική προστασία. Την ίδια περίοδο ήταν αντιπρόσωπος της «Επιτροπής Ζακύνθου» στο Ναύπλιο. Μάλιστα, τον Σεπτέμβριο του ίδιου έτους, σε επιστολή του προς την επιτροπή καυτηρίαζε τις πολιτικές διαμάχες μεταξύ των διάφορων φατριών. Κατά τη δεύτερη πολιορκία του Μεσολογγίου έδρασε ως κατάσκοπος στο αιγυπτιακό στρατόπεδο καταφέρνοντας να αποσπάσει σημαντικές πληροφορίες τις οποίες αργότερα μετέφερε στους πολιορκημένους.

## Παραπομπές


## Πηγές
* 

Κατηγορία:Αγωνιστές του 1821
Πανάγος Ζάρκος

Ο **Πανάγος Ζάρκος** ήταν πρωτεργάτης και αγωνιστής της Ελληνικής Επαναστάσεως του 1821.
## Βιογραφικά στοιχεία
Η καταγωγή του ήταν από το Ζυγοβίστι Αρκαδίας. Πριν από την επανάσταση έγινε μέλος της Φιλικής Εταιρείας όπου και ανέλαβε να διαδώσει την ιδέα της Επανάστασης στην Καλαμάτα όπου ήταν εγκατεστημένος από το 1819 ασχολούμενος με το εμπόριο. Τον υποστήριζε ο Κολοκοτρώνης διότι ήταν συμπατριώτης του. Υπηρέτησε υπό τον Κολοκοτρώνη λαμβάνοντας μέρος σε πολλές μάχες.

## Πηγές
* "Εγκυκλοπαίδεια Πάπυρος Larousse Britannica", τομ.25ος, σελ.368.
* 

Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Παναγιώτης Μηχανίδης

Ο **Παναγιώτης Μηχανίδης** ήταν πρωτεργάτης και αγωνιστής της Ελληνικής Επανάστασης του 1821, με καταγωγή από την Μαρώνεια της Θράκης.

Η καταγωγή του ήταν από τη Μαρώνεια. Πριν από την επανάσταση ήταν μέλος της Φιλικής Εταιρείας και είχε βαθμό Αποστόλου. Διέδωσε την ιδέα της Επανάστασης με μεγάλη προθυμία και πολλή δραστηριότητα και κοινοποιούσε τα γεγονότα της Καλαμάτας γράφοντας παντού. 

Ως στρατιωτικός ακολούθησε τον Μαυρομιχάλη, και όταν αυτός εξήλθε της Καλαμάτας ο Μηχανίδης συνέχισε το έργο του να μεταδίδει τις ειδήσεις. Με τις δραστηριότητές του αυτές εμψύχωνε πολύ τους Έλληνες με τα νέα του, και ιδιαίτερα με τον τρόπο που τα έλεγε.

## Πηγές
* 

## Παραπομπές


Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Διονύσιος Βασιλείου

Ο **Διονύσιος Βασιλείου** ήταν αγωνιστής και πολιτικός της Επανάστασης του 1821.

Η καταγωγή του ήταν από την επαρχία Μικρομάνης στην Πελοπόννησο. Υπηρέτησε στρατιώτης και αργότερα έγινε πολιτικός. Χρημάτισε Γερουσιαστής και Βουλευτής.

## Πηγές
* 

Κατηγορία:Αγωνιστές του 1821
Κατηγορία:Έλληνες γερουσιαστές
Κατηγορία:Έλληνες βουλευτές
Γεώργιος Δαρειώτης

Ο **Γεώργιος Δαρειώτης** ήταν αγωνιστής και πολιτικός του αγώνα του 1821.

## Βιογραφία
Η καταγωγή του ήταν από την Επαρχία Νησίου. Η οικογένεια Δαρειώτη συμμετείχε πολύ στα του αγώνα. Ο Γεώργιος υπηρέτησε έπειτα σε πολλές υπηρεσίες και έγινε βουλευτής και γερουσιαστής. Ήταν πληρεξούσιος στη Β΄ Εθνοσυνέλευση Άστρους, στη Γ΄ Εθνοσυνέλευση Τροιζήνας, στη Γ΄ Εθνοσυνέλευση Επιδαύρου και στην Δ΄ κατά συνέχειαν Εθνική των Ελλήνων Συνέλευση.

## Αναφορές


Κατηγορία:Αγωνιστές του 1821
Μάτα Χάρι

Το όνομα **Μάτα Χάρι** (στα ινδονησιακά *«ήλιος»*) ήταν ψευδώνυμο της Ολλανδής **Μαργαρίτα Ζέλε** (πλήρες όνομα Margaretha Geertruida "Grietje" Zelle MacLeod, 7 Αυγούστου 1876 - 15 Οκτωβρίου 1917) που υπήρξε σπουδαία χορεύτρια ινδικών χορών, εταίρα, αλλά και φημισμένη κατάσκοπος στον Α΄ Παγκόσμιο Πόλεμο.

Η Μαργαρίτα Ζέλε είχε παντρευτεί αρχικά τον λοχαγό του ολλανδικού αποικιακού στρατού Ροδόλφο ΜακΛάουντ, τον οποίο αργότερα διαζεύχθηκε. Στη συνέχεια επέστρεψε από τις Ολλανδικές Ινδίες στην Ευρώπη, όπου άρχισε να εμφανίζεται στα σημαντικότερα κοσμικά κέντρα διασκέδασης στο Παρίσι καθώς και σε άλλες πρωτεύουσες της Ευρώπης, ως Ινδή χορεύτρια με το όνομα Μάτα Χάρι. Έχοντας ολλανδικό διαβατήριο, λόγω της ουδετερότητας της χώρας, μπορούσε καθ' όλη τη διάρκεια του πολέμου να μετακινείται ελεύθερα από τη μία χώρα στην άλλη.

Τελικά το 1917 συνελήφθη από τους Γάλλους με την κατηγορία του διπλού κατασκόπου κατά συρροή, προσάπτοντας της ευθύνες για το θάνατο 50.000 Γάλλων στρατιωτών, καταδικάστηκε σε θάνατο και εκτελέστηκε στις 15 Οκτωβρίου στην περιοχή του Βενσέν (Vincennes). Σύμφωνα, ωστόσο, με το συγγραφέα Russel Warren Howe η Ζέλε υπήρξε, πιθανότατα, θύμα σκευωρίας, καθώς πολλά από τα στοιχεία που παρουσιάσθηκαν στη δίκη της ήταν χαλκευμένα, ενώ αγνοήθηκαν άλλα, που ενδεχομένως θα οδηγούσαν στην αθώωσή της.

## Παραπομπές


## Πηγές
* *Νεώτερον Εγκυκλοπαιδικόν Λεξικόν Ηλίου*, τόμος 13ος, σελ. 103

## Εξωτερικοί σύνδεσμοι
* 

Κατηγορία:Πρόσωπα του Α΄ Παγκοσμίου Πολέμου
Κατηγορία:Ολλανδοί χορευτές
Κατηγορία:Ολλανδοί κατάσκοποι
Κατηγορία:Εταίρες και παλλακίδες
Ροζέ Μιλλιέξ

Ο **Ροζέ Μιλλιέξ** (1913 – 7 Ιουλίου 2006) ήταν Γάλλος διανοούμενος και φιλέλληνας με πολύ σημαντική πνευματική και πολιτιστική δραστηριότητα στην Ελλάδα.

## Βιογραφία
Γεννήθηκε στη Μασσαλία και σπούδασε στη Φιλοσοφική Σχολή του Πανεπιστημίου της Αιξ. Το 1936 ήρθε στην Ελλάδα ως καθηγητής της γαλλικής γλώσσας και λογοτεχνίας στο Γαλλικό Ινστιτούτο Αθηνών όπου αργότερα έγινε διευθυντής σπουδών ενώ παράλληλα δημοσίευσε πολλά δοκίμια σε διάφορα ελληνικά περιοδικά. Το 1939 παντρεύτηκε την Ελληνίδα Τατιάνα Γκρίτση μετέπειτα συγγραφέα και δημοσιογράφο.

Στην περίοδο της Κατοχής ο Ροζέ Μιλλιέξ είχε διαφύγει μαζί με τη σύζυγό του στην νότια Γαλλία, από όπου ανέπτυξε δραστηριότητα πετυχαίνοντας να προκαλέσει το ενδιαφέρον Γάλλων διανοούμενων για την Ελληνική αντίσταση. Με πρωτοβουλία δική του και της συζύγου του συγκεντρώθηκαν κείμενα Γάλλων διανοούμενων, μεταξύ των οποίων ήταν ο Αντρε Φουζερόν, ο Ανρί Ματίς κ.α., καθώς και πίνακες των Πικάσο, Μπονάρ, Μασόν, Πικαμπιά, Ντιφί κ.ά. για τον ελληνικό λαό που εκδόθηκαν σε ένα βιβλίο - λεύκωμα, με τίτλο *Αφιέρωμα στην Ελλάδα 1940–1944*. Οι πίνακες δωρήθηκαν στην Εθνική Πινακοθήκη.

Τον Δεκέμβριο του 1945 με πρωτοβουλία του διευθυντή του Γαλλικού Ινστιτούτου Οκτάβιου Μερλιέ και του Ροζέ Μιλλιέξ στάλθηκαν με υποτροφίες για σπουδές στη Γαλλία με το πλοίο «Ματαρόα» μερικά από τα λαμπρότερα νέα μυαλά της Ελλάδας (Μέμος Μακρής, Νίκος Σβορώνος, Μάνος Ζαχαρίας, Τάκης Ζενέτος, Κώστας Αξελός, Κορνήλιος Καστοριάδης, Μαργαρίτης Αποστολίδης, Μιμίκα Κρανάκη κ.ά.).

Το 1959 ο Ροζέ Μιλλιέξ μετατέθηκε στην Κύπρο, όπου μετά την ανεξαρτησία έγινε μορφωτικός ακόλουθος της γαλλικής πρεσβείας και διευθυντής του Γαλλικού Μορφωτικού Κέντρου που ο ίδιος ίδρυσε τον Νοέμβριο του 1960. Στη θέση αυτή παρέμεινε μέχρι το 1971. Τόσο ο ίδιος όσο και η σύζυγός του θεωρήθηκαν ανεπιθύμητοι από την απριλιανή δικτατορία η οποία μάλιστα αφαίρεσε από την Τατιάνα Γκρίτση-Μιλλιέξ την ελληνική υπηκοότητα. Το 1971 ο Ροζέ Μιλλιέξ διορίστηκε διευθυντής του Γαλλικού Μορφωτικού Κέντρου στη Γένοβα. Επέστρεψε στην Ελλάδα μετά την πτώση της δικτατορίας το 1975. Από το 1982 ήταν αντεπιστέλλον μέλος της Ακαδημίας Αθηνών και από το 1986 μέλος της Ακαδημίας της Μασσαλίας. Είχε παρασημοφορηθεί με το μετάλλιο του Φοίνικος από την Ελληνική Δημοκρατία και με το αργυρό μετάλλιο της Ακαδημίας Αθηνών

Πέθανε σε ηλικία 93 ετών στην Αθήνα.

## Το έργο του
Μετά την απελευθέρωση τύπωσε το βιβλίο του A l'ecole du peuple grec (1946) και την μελέτη του *Ο Αδαμάντιος Κοραής για το γαλλικό πολιτισμό-Ο Victor Hugo πιστός φίλος της Ελλάδας*(1953). Ξεχωρίζουν επίσης οι μελέτες του με τίτλο: «Ο Παλαμάς και οι ευρωπαϊκές αξίες», «Ο Σολωμός και η Γαλλία» κ.λ.π. Το 1982 κυκλοφόρησε το βιβλίο του *Ημερολόγιο και μαρτυρίες του πολέμου και της κατοχής*.

## Παραπομπές


## Πηγή
* *Εγκυκλοπαίδεια Πάπυρος Λαρους Μπριτάννικα*, τόμ. 36

## Εξωτερικοί σύνδεσμοι
* 
* 

Κατηγορία:Γάλλοι φιλέλληνες
Κατηγορία:Γάλλοι συγγραφείς
Αδραμυττηνός κόλπος

right|thumb|300px|Χάρτης της περιοχής
Ο **Αδραμυττηνός** είναι μεγάλος κόλπος της δυτικής Τουρκίας που σχηματίζεται στις ακτές του Αιγαίου. Βρίσκεται στα νότια της χερσονήσου της Τρωάδας, ανατολικά της Λέσβου. Στην είσοδο του βρίσκονται τα Μοσχονήσια. Οι ακτές του Αδραμυττηνού κόλπου αποικίστηκαν κυρίως από Αιολείς, κατά τον πρώτο ελληνικό αποικισμό. Σημαντικές πόλεις στις ακτές του είναι το Αϊβαλί και το Αδραμύττιο.

## Εξωτερικοί σύνδεσμοι
* 

Κατηγορία:Κόλποι της Τουρκίας
Μίχαελ Στίφελ

Ο **Μίχαελ Στίφελ** (, Έσλινγκεν, 1487 - Ιένα, 19 Απριλίου 1567) ήταν Γερμανός μοναχός και μαθηματικός. 
## Βιογραφία
Γεννήθηκε το 1486 και από νωρίς εισήλθε στο χριστιανικό μοναχικό Τάγμα των Αυγουστίνων (των Δομινικανών). Υπήρξε ένθερμος υποστηρικτής του Μαρτίνου Λούθηρου και γενικά της Μεταρρύθμισης εξ αιτίας της οποίας υπέστh πολλές διώξεις με συνέπεια να καταφύγει στη Πρωσία υπό την προστασία του Αυτοκράτορα Καρόλου Κουίντου όπου και του δόθηκαν έδρες διδασκαλίας Θρησκευτικών και Μαθηματικών στο Πανεπιστήμιο του Κένιξμπουργκ. Αργότερα δε ανέλαβε να διδάσκει μαθηματικά και στο Πανεπιστήμιο της Ιένας.

Ο Στίφελ ασχολήθηκε με τα πολυώνυμα και είναι ο πρώτος μαθηματικός που εισήγαγε τα γράμματα ως σύμβολα αγνώστων στις αλγεβρικές παραστάσεις, καθώς επίσης και πρόδρομος του Τζον Νάπιερ στην ανακάλυψη των λογαρίθμων και στην εκπόνηση πρώιμων λογαριθμικών πινάκων. Μάλιστα τους αρνητικούς αριθμούς τους ονομάτιζε "παράλογους".

Από τα σημαντικότερα των έργων του είναι το «Arithmetica Integra», (= αριθμητική ολοκλήρωση),  που εξέδωσε στη Νυρεμβέργη το 1504.

Εκτός των άλλων όμως παρασυρόμενος από τα ρεύματα της εποχής του ασχολήθηκε και με την εσχατολογία προσπαθώντας με αλγεβρικά στοιχεία από την Αποκάλυψη του Ιωάννη να προσδιορίσει χρονικά  την επερχόμενη συντέλεια του κόσμου. Επί τούτου εξέδωσε ειδική μελέτη, την  «Αποκάλυψη εξ αποκαλύψεως» στην οποία προσδιόρισε την 19η Οκτωβρίου του 1533 ως Ημέρα της Κρίσεως, ενσπείροντας ένα γενικότερο φόβο και τρόμο. Όταν όμως παρήλθε η ημερομηνία αυτή χωρίς τίποτε το αξιοσημείωτο ο μεν κόσμος πανηγύριζε ενώ ο Στίφελ δεν τόλμησε ξανά να δημοσιοποιήσει άλλες σχετικές έρευνες ή σκέψεις του.

Ο Στίφελ πέθανε στην Ιένα το 1567.

## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.55ος, σελ.259.

Κατηγορία:Γερμανοί μαθηματικοί
Φιντλερίτης

Ο **φιντλερίτης** (αγγλ. fiedlerite) είναι ένυδρο χλωριούχο και φθοριούχο ορυκτό του μολύβδου. Ονομάστηκε έτσι το 1877 (οπότε και ανακαλύφθηκε) προς τιμήν του Karl Gustav Fiedler (1791 - 1853), Εφόρου ορυκτών της Σαξωνίας. Ο Φίντλερ ηγήθηκε ερευνητικής αποστολής στα μεταλλεία Λαυρίου το 1835.

Είναι δευτερογενές ορυκτό, προερχόμενο από αντίδραση του θαλάσσιου ύδατος με μολυβδούχα απορρίμματα μεταλλευτικής δραστηριότητας.

Εντοπίστηκε για πρώτη φορά στο Λαύριο, ανευρέθη όμως και στην παραλία της περιοχής Baratti της Τοσκάνης στην Ιταλία (με ίδιο τρόπο γένεσης). Απαντάται επίσης στη Στυρία (Αυστρία) τη Γερμανία (περιοχή Έσσεν και στην επαρχία Gauteng της Νότιας Αφρικής. Για τα μεταλλεία Λαυρίου αποτελεί χαρακτηριστικό ορυκτό (type locality).

Ορυκτά με τα οποία σχετίζεται είναι στο μεν Λαύριο ο λαυριονίτης, ο πενφιλντίτης, ο φωσγενίτης και ο κοτουννίτης, ενώ στο Μπαράττι οι πενφιλντίτης και ο κοτουννίτης.

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Φιντλεριτης
Κατηγορία:Αλογονίδια
Κατηγορία:Ένυδρα ορυκτά
Αδραμύττιο

Το **Αδραμύττιο** ή **Αδραμύττιον** (, **Εντρεμίτ**) είναι πόλη της Τουρκίας, η οποία βρίσκεται στο βορειοδυτικό τμήμα της Μικράς Ασίας, στην επαρχία Μπαλικεσίρ. Είναι χτισμένη στο βάθος του ομώνυμου κόλπου, σε μικρή απόσταση από τις ακτές του. Η πόλη έχει πληθυσμό 50.464 κατοίκους σύμφωνα με εκτίμηση του 2009.

## Ιστορία
Το 1819, ο Henry Alexander Scammell Dearborn κατέγραψε ότι το Αδραμύττιο κατοικούνταν μόνο από «λίγους Έλληνες ψαράδες». Το 1912, η πόλη είχε 6.200 κατοίκους, από τους οποίους οι 1200 ήταν Έλληνες. Εκείνη την εποχή, η περιοχή είχε 19 ελληνικά σχολεία και περίπου 600 μαθητές. 

Τον Μάιο του 1914, χιλιάδες Μουσουλμάνοι πρόσφυγες που είχαν φύγει από τα Βαλκάνια έφτασαν στην πόλη και προχώρησαν σε λεηλασίες των καταστημάτων και των σπιτιών της ελληνικής κοινότητας της πόλης. Σύμφωνα με τον Άρνολντ Τόινμπι, η οθωμανική κυβέρνηση εξόπλισε και οργάνωσε τους Μουσουλμάνους πρόσφυγες. Πολλοί Έλληνες πρόσφυγες βρήκαν καταφύγιο στην εκκλησία της πόλης πριν καταφύγουν στο λιμάνι, όπου στη συνέχεια τους δόθηκε η άδεια να περάσουν στο κοντινό ελληνικό νησί της Λέσβου. Οι Τούρκοι συνέχισαν να σφάζουν ή να εκτοπίζουν τους Έλληνες τους επόμενους μήνες στα γύρω χωριά ως μέρος της ευρύτερης γενοκτονίας των Ελλήνων σε όλη την Τουρκία. 

Κατά τη διάρκεια της Μικρασιατικής εκστρατείας, η πόλη καταλήφθηκε από την ελληνική Στρατιά της Μικράς Ασίας στις 19 Ιουνίου 1920 και απωθήθηκε τουρκική εθνικιστική αντεπίθεση κοντά στην πόλη. Παρέμεινε υπό ελληνικό έλεγχο μέχρι την υποχώρησή τους στα τέλη Αυγούστου 1922, οπότε όλοι οι εναπομείναντες Έλληνες κατέφυγαν ή σκοτώθηκαν από τον τουρκικό στρατό. 

## Σημαντικοί Αδραμυττηνοί
* Θεοδόσιος Γ΄: Αυτοκράτορας του Βυζαντίου (716-717)
* Πατριάρχης Βενιαμίν: Πατριάρχης Κωνσταντινουπόλεως (1936-1946)
* Πάνος Δουκάκης (1896-1979), πατέρας του Ελληνοαμερικανού πολιτικού Μάικλ Δουκάκη
* Μητροπολίτης Τρίκκης Διονύσιος Χαραλάμπους (γεννήθηκε στο χωριό Αβτζιλάρ (Κυνηγοί) του Αδραμυττίου). Διετέλεσε Μητροπολίτης Λήμνου και Αγίου Ευστρατίου (1951-1959) και μετέπειτα Μητροπολίτης Τρίκκης (1959-1970). Ως αντιστασιακός ιερέας κρατήθηκε σε Ναζιστικά στρατόπεδα συγκέντρωσης.
* Χουλιά Αβσάρ: Τούρκισσα ηθοποιός

## Παραπομπές



Κατηγορία:Αρχαίες πόλεις της Μυσίας
Κατηγορία:Ασιατικές πόλεις της Τουρκίας
Αδελφοί Πετρακόπουλοι

Οι αδελφοί **Πετρακόπουλοι** ήταν αγωνιστές του αγώνα του 1821.

Πρόκειται για τους **Αναγνώστη** και **Γιάννη**. Η καταγωγή τους ήταν από τα Λαγκάδια της επαρχίας Καρύταινας.

Χρημάτισαν στρατιωτικοί και οι δύο και υπήρξαν καλοί αγωνιστές. Βρέθηκαν παντού με τον Κολοκοτρώνη και αργότερα με τον Κανέλλο Δεληγιάννη. Πολέμησαν και στο Μεσολόγγι και μαζί με τον Γενναίο Κολοκοτρώνη πήγαν και στην εκστρατεία των Αθηνών.

## Πηγές
* 

Κατηγορία:Αγωνιστές του 1821
Δημήτριος Δεληγιάννης

Ο **Δημήτριος Δεληγιάννης** (γενν. το 1873, Στεμνίτσα -  άγνωστη ημερομηνία θανάτου) ήταν Έλληνας μαραθωνοδρόμος. Αγωνίστηκε στους θερινούς Ολυμπιακούς Αγώνες του 1896 στην Αθήνα. 

Ήταν ένας από τους 17 αθλητές που ξεκίνησαν τον αγώνα μαραθωνίου. Τερμάτισε στην έκτη θέση μεταξύ των εννέα αθλητών που ολοκλήρωναν τον αγώνα. 

## Παραπομπές


## Εξωτερικοί σύνδεσμοι

* Λίστα Ελλήνων αθλητών 

Κατηγορία:Έλληνες αθλητές δρόμων μεγάλων αποστάσεων
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Παπά Σταθούλας

Ο **Παπά Σταθούλας** ήταν αγωνιστής του αγώνα του 1821.
## Βιογραφικά στοιχεία
Η καταγωγή του ήταν από τα Λαγκάδια Αρκαδίας της επαρχίας Καρύταινας. Έγινε γνωστός για τα στρατιωτικά του κατορθώματα, διότι όπου και αν έπαιρνε μέρος στην μάχη ανδραγαθούσε και διακρίνονταν για την παλικαριά του. Πέρασε στο Μεσολόγγι μαζί με τον στρατηγό Κανέλλο Δεληγιάννη και άφησε και εκεί σημεία παλικαριάς.

Έπεσε μαχόμενος κατά την ατυχή μάχη των Τρικόρφων επί Ιμπραήμ Πασά.

## Αναφορές


Κατηγορία:Κληρικοί αγωνιστές του 1821
Αθανάσιος Κίντσος

Ο **Αθανάσιος Κίντσος** (επίσης **Κίντζιος** ή **Κίτσος**) ήταν αγωνιστής του αγώνα του 1821.

## Βιογραφία
Η καταγωγή του ήταν από τα Λαγκάδια της επαρχίας Καρύταινας. Αυτός και ο γιος του Μιχάλης υπηρέτησαν τον αγώνα ως στρατιώτες. Κατά την πολιορκία της Τριπολιτσάς ο Κολοκοτρώνης διόρισε τον Αθανάσιο οδηγό στο στρατιωτικό σώμα των εκεί Τριπολιτσιωτών και κατέλαβαν τους φράχτες των αμπελιών στη θέση Νουμέναγα. Εκεί, ο Αθανάσιος μαχόμενος εμπόδισε τους Τούρκους και τους ανάγκασε να υποχωρήσουν και να πάνε να περάσουν από την Γράνα.

## Πηγές
* 

Κατηγορία:Αγωνιστές του 1821
Αναγνώστης Ζαφειρόπουλος

Ο **Αναγνώστης Ζαφειρόπουλος** ήταν αγωνιστής και πολιτικός του αγώνα του 1821.

## Βιογραφικά στοιχεία
Η καταγωγή του ήταν από το Ζυγοβίστιο της επαρχίας Καρύταινας. Αρχικά υπηρέτησε ως γραμματικός του Θεόδωρου Κολοκοτρώνη μέχρι την άλωση της Τριπολιτσάς. Έπειτα έγινε μέλος της Πελοποννησιακής Γερουσίας. Κατά την επάνοδο του Κολοκοτρώνη από την πολιορκία των Πατρών, ο Ζαφειρόπουλος έφυγε και κρύφτηκε. Ο Ζαφειρόπουλος εκλέχθηκε πληρεξούσιος στη Β΄ Εθνοσυνέλευση Άστρους , στη Γ΄ Εθνοσυνέλευση Τροιζήνας και στη Γ΄ Εθνοσυνέλευση Επιδαύρου.

## Παραπομπές


Κατηγορία:Αγωνιστές του 1821
Κωνσταντίνος Ζαφειρόπουλος (Καρύταινα)

Ο **Κωνσταντίνος Ζαφειρόπουλος** ήταν αγωνιστής του αγώνα του 1821.

Η καταγωγή του ήταν από το Ζυγοβίστιο της επαρχίας Καρύταινας. Είχε πάει στην Κωνσταντινούπολη, από όπου και επέστρεψε όταν άρχισε η επανάσταση. Στην αρχή της επανάστασης έλαβε υπηρεσία στους σωματοφύλακες και στο γραφείο του Κολοκοτρώνη, όπου έκανε γραφικές υπηρεσίες, αλλά και πολεμούσε κιόλας. Μετά την φυγή του υπασπιστή Σπύρου Σπηλιωτοπούλου, ο Κολοκοτρώνης διόρισε υπασπιστή του τον Ζαφειρόπουλο επειδή ήταν γενναίος και τολμηρός. 

Πέθανε όταν έκανε επιθεώρηση στο στρατό και του ήλθε ξαφνικά ζαλάδα, από την οποία δεν συνήλθε.

## Πηγές
* 

Κατηγορία:Αγωνιστές του 1821
Κωνσταντής Μιχαλόπουλος

Ο **Κωνσταντής Μιχαλόπουλος** ήταν αγωνιστής του αγώνα του 1821.

Η καταγωγή του ήταν από τα Λαγκάδια της επαρχίας Καρύταινας. Πριν την επανάσταση υπηρέτησε στον Πασά της Πελοποννήσου μέσα στο σεράγι, και λόγω της θέσης του μάθαινε τα σχέδια των Τούρκων εναντίον των Χριστιανών και τα εμπόδιζε. Επίσης όταν μάθαινε ότι οι Τούρκοι σχεδίαζαν να σκοτώσουν κανέναν άνθρωπο, τον προειδοποιούσε για να φύγει να κρυφτεί. Στάθηκε πολύ ωφέλιμος στους ντόπιους Τριπολιτσιώτες.

## Πηγές
* 

Κατηγορία:Αγωνιστές του 1821
Αδελφοί Σπηλιωτόπουλοι

Οι αδελφοί **Σπηλιωτόπουλοι** ήταν έμποροι πρωτεργάτες του αγώνα του 1821.
## Βιογραφικά στοιχεία
Πρόκειται για τους **Νικόλαο** και **[[Σπύρος Σπηλιωτόπουλος|Σπύρο]]**. Πριν την επανάσταση κατοικούσαν στην Ύδρα και ασχολούνταν με το εμπόριο. Έκαναν και την ιδέα να κατασκευάζουν πυρίτιδα, και γι' αυτό είχαν κάνει μύλους στην Δημιτσάνα, όπου κουβαλούσαν τα αναγκαία υλικά. Την δουλειά αυτή είχε αναλάβει ο Σπύρος, ενώ ο Νικολής ήταν συνέταιρος του Αντώνη Οικονόμου Υδραίου, και συντέλεσε πολύ για την επανάσταση του τόπου. Όταν διαλύθηκε αυτή η μικροεπανάσταση της Ύδρας, ο Νικολής πέρασε στο Άργος και συνπολιόρκησε με την γενναία Μπουμπουλίνα και τους υπόλοιπους Σπετσιώτες το Ναύπλιο. Πρώτος αυτός σύστησε την λεγόμενη Καγκελαρία του Άργους. 

Μετά την άλωση της Τριπολιτσάς ακολούθησε τον Θεόδωρο Κολοκοτρώνη και από τότε βρίσκονταν όλο στο πλάι του. Κατά την εισβολή του Δράμαλη βρέθηκε με τον Πλαπούτα την ώρα που πολέμαγε στα Φίχτια και το Χαρβάτι και έσπασε το σπαθί του Πλαπούτα.

Πέρασε στον Άγιο Γεώργιο και έγινε πολύ χρήσιμος σύμβουλος του Κολοκοτρώνη. Τον δε Σπύρο μετά τη άλωση της Τριπολιτσάς και αργότερα ο Κολοκοτρώνης τον διόρισε υπασπιστή του, και τον είχε μαζί του στην πολιορκία της Πάτρας, όπου πολέμησε σε όλες τις μάχες που έγιναν εκεί. Συνέχισε να υπηρετεί τον Κολοκοτρώνη ως υπασπιστής του και μετά την πτώση του Ναυπλίου.

## Πηγές
* 

Κατηγορία:Αγωνιστές του 1821
Γεώργιος Κυριακάκος

Ο **Γεώργιος Κυριακάκος** (1904 - 7 Απριλίου 1994) ήταν Έλληνας, μανιάτικης καταγωγής, γιατρός και δήμαρχος του Πειραιά την περίοδο 1966-1967 και την περίοδο 1979-1982, ενώ διεκδίκησε τη δημαρχία και το 1975 με την υποστήριξη του ΚΚΕ.

Το σημερινό Δημαρχείο, το οποίο προοριζόταν για Πνευματικό Κέντρο, θεμελιώθηκε επί της πρώτης θητείας του Κυριακάκου. Το κτήριο αποπερατώθηκε το 1969 στη διάρκεια της δικτατορίας επί δημαρχίας Α. Σκυλίτση, κάνοντάς το Δημαρχείο.

Εργάστηκε ως ιατρός χειρουργός.

## Δεύτερη θητεία Κυριακάκου

Την περίοδο διεξαγωγής των δημοτικών εκλογών του 1978, το κλίμα στον πειραϊκό λαό είχε φορτιστεί από την απόφαση του επί δικτατορίας δημάρχου Αριστείδη Σκυλίτση και γόνου των δημάρχων της Οικογένειας Σκυλίτση να διεκδικήσει τη δημαρχία. Αν και η Νέα Δημοκρατία δεν είχε υποστηρίξει κάποιον συνδυασμό, ο Σκυλίτσης είχε την εύνοια των «(δεξιών».

Στον συνδυασμό της αντιπολίτευσης τέθηκε επικεφαλής ο Γεώργιος Κυριακάκος, ο οποίος είχε αποτύχει να εκλεγεί δήμαρχος με την υποστήριξη του ΚΚΕ το 1975. Στα αποτελέσματα τις 15ης Οκτωβρίου 1978 με 36% αποχή, ο Α. Σκυλίτσης συγκέντρωσε 58.355 ψήφους (48,70%) χωρίς να καταφέρει να συγκεντρώσει το 50%+1, ο Γ. Κυριακάκος συγκέντρωσε 54.730 ψήφους (45,67%) και ο Σπ. Μιχελής 6.758 ψήφους (5,63%).

Στο φόβο εκλογής του Α. Σκυλίτση στον δεύτερο γύρο, παράγοντες της Νέας Δημοκρατίας, προσπαθώντας να απαλλαγούν από το πολιτικό κόστος που θα επέφερε η εκλογή με κατάλοιπο της χούντας καθώς και η εκδότρια της εφημερίδας  Η Καθημερινή, Ελένη Βλάχου, έσπευσαν να επηρεάσουν τη γνώμη των υποστηρικτών του. Τελικά, οι επαναληπτικές εκλογές της 22ας Οκτωβρίου 1978 έδωσαν τη νίκη στον Γ. Κυριακάκο με ποσοστό 53,43%, έναντι 46,57% του Α. Σκυλίτση.

Πέθανε το 1994 και κηδεύτηκε στις 8 Απριλίου, από τον ιερό ναό Αγίου Κωνσταντίνου Πειραιά. Ήταν παντρεμένος με την Αθηνά Κυριακάκου και είχαν 4 παιδιά.

## Παραπομπές


Κατηγορία:Δήμαρχοι Πειραιά
Παναγιώτης Μπεγλής

Ο **Παναγιώτης Μπεγλής** ήταν πρωτεργάτης, αγωνιστής και πολιτικός του αγώνα του 1821.

## Βιογραφικοί σύνδεσμοι
Η καταγωγή του ήταν από το Ζυγοβύστιο της επαρχίας Καρύταινας. Πριν την επανάσταση είχε εγκατασταθεί στην Ύδρα όπου και έκανε εμπόριο. Μετά την αποτυχία της εκεί επανάστασης κυνηγήθηκε και διώχτηκε μαζί με όλους τους άλλους ξένους. Ήλθε στα Τρίκορφα και ωφέλησε πολύ το στρατόπεδο που είχε συγκροτηθεί εκεί, δαπανώντας πολλά από την ιδιωτική του περιουσία για τις αναγκαίες προμήθειες. Έμεινε καθ' όλη την διάρκεια της πολιορκίας της Τριπολιτσάς μέχρι την άλωσή της. 

Χρημάτισε πληρεξούσιος της Συνόδου στην Επίδαυρο και ετοιμαζόταν να γίνει υποψήφιος της γερουσίας, αλλά πέθανε.

## Πηγές
* 

Κατηγορία:Αγωνιστές του 1821
Κατηγορία:Έλληνες πληρεξούσιοι
Μιχαήλ Οικονόμου

Ο **Μιχαήλ Οικονόμου** (1798 - 1879) ήταν αγωνιστής του αγώνα του 1821, λόγιος του 19ου αιώνα και πολιτικός της νεοσύστατης Ελλάδας.
## Βιογραφικά στοιχεία
Γεννήθηκε στη Δημητσάνα το 1798. Σπούδασε στο Ιάσιο και στη Χίο.

Με την έναρξη της Ελληνικής επανάστασης επέστρεψε στην Πελοπόννησο και κατατάχτηκε. Συνόδεψε τον Υψηλάντη στα Τρίκορφα και πήρε μέρος στην άλωση της Τρίπολης. Το έτος 1822 τον προσέλαβε ο Κολοκοτρώνης ιδιαίτερο γραμματέα του αντί του Αναγνώστη Ζαφειρόπουλου. Ως γραμματικός του ο Οικονόμου ωφέλησε τον Γέροντα με τις γραμματικές του υπηρεσίες, τις γνώσεις του και ως σύμβουλός του. Είχε χαρακτήρα φιλήσυχο και υπομονετικό και έχαιρε μεγάλης εμπιστοσύνης. Τον ακολούθησε στην πολιορκία της Πάτρας, στην εκστρατεία κατά του Δράμαλη και στην Εθνική Συνέλευση του Άστρους.

Κατέλαβε διαδοχικά διάφορες θέσεις και εργάστηκε στις Εθνικές Συνελεύσεις στην Επίδαυρο και Ερμιόνη, στο Υπουργείο των Εξωτερικών και στη Γερουσία. Επί Όθωνα διορίστηκε σε διάφορες δικαστικές θέσεις, τις οποίες διατήρησε ως το 1863. Αποσύρθηκε και ιδιώτευσε ως τον θάνατό του.

Απεβίωσε στις 26 Ιουλίου 1879.

## Συγγράμματα
Δημοσίευσε πριν πεθάνει τα «Απομνημονεύματα της Ελληνικής Επανάστασης».
* 

## Πηγές
*  
* 

Κατηγορία:Αγωνιστές του 1821
Νικήτας Παπανικητόπουλος

Ο **Νικήτας Παπανικητόπουλος** ήταν αγωνιστής και πολιτικός του αγώνα του 1821.
## Βιογραφικά στοιχεία
Η καταγωγή του ήταν από την Δημητσάνα Αρκαδίας. Υπήρξε επίσημος πολιτικός και σύμβουλος του Κολοκοτρώνη. 

Απεβίωσε στο Άστρος κατά τη διάρκεια της εκεί Συνελεύσεως. Οι τελευταίες του συμβουλές πριν πεθάνει ήταν:
* να μη δεχτούν οι Έλληνες Εκτελεστικό, παρά μόνο μία Βουλή.
* ο Κολοκοτρώνης να μην συμφιλιωθεί με τους Δεληγιανναίους διότι θα τον γελάσουνε.

## Πηγές
* 

Κατηγορία:Αγωνιστές του 1821
Κατηγορία:Έλληνες πληρεξούσιοι
Νικόλαος Καζής

Ο **Νικόλαος Οικονόμου** ή **Καζής** ήταν αγωνιστής του αγώνα του 1821.

Η καταγωγή του ήταν από την επαρχία Καρύταινας. Αδελφός του ήταν ο Μιχαήλ. Χρημάτισε ως σωματοφύλακας του Θεόδωρου Κολοκοτρώνη.

## Πηγές
* 

Κατηγορία:Αγωνιστές του 1821
Δημήτριος Παπαγιαννόπουλος

Ο **Δημήτριος Παπαγιαννόπουλος** ή **Δεληγιάννης** ήταν πολιτικός του αγώνα του 1821.

## Βιογραφικά στοιχεία
Η καταγωγή του ήταν από τα Μαγούλιανα της επαρχίας Καρύταινας. Υπήρξε πολιτικός και έγινε μέλος της Εφορείας των Τρικόρφων. Αυτός είναι εκείνος που έστεκε και διοικούσε την μάχη. Ο Θεόδωρος Κολοκοτρώνης τον εμπιστευόταν και τον είχε σύμβουλο όποτε ήταν μαζί.

Χρημάτισε πληρεξούσιος και βουλευτής.

## Πηγές
* 

Κατηγορία:Έλληνες πληρεξούσιοι
Κατηγορία:Βουλευτές Αρκαδίας
Δημητριος
355 Γαβριέλλα

Η **Γαβριέλλα (Gabriella)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,4. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομα της Γκαμπριέλ Φλαμαριόν, Γαλλίδας αστρονόμου και συζύγου του διάσημου αστρονόμου και εκλαϊκευτή της Αστρονομίας Καμίλ Φλαμαριόν.

## Φυσικά χαρακτηριστικά
Η διάμετρος της Γαβριέλλας υπολογίσθηκε σε 23,2 χιλιόμετρα (από δεδομένα του IRAS), ενώ η μάζα της εκτιμάται σε 13,1 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,227 (από δεδομένα του IRAS). Η Γαβριέλλα περιστρέφεται γύρω από τον εαυτό της μία φορά κάθε 4 ώρες και 50 λεπτά, μία αρκετά γρήγορη περιστροφή. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γαβριελλα